PROJEKTAS „IŠKASTINIO KURO IR NUSIDĖVĖJUSIŲ BIOKURĄ NAUDOJANČIŲ KATILŲ KEITIMAS NAUJAIS BIOKURĄ AR KITAIS ATSINAUJINANČIUS ENERGIJOS IŠTEKLIUS NAUDOJANČIAIS ŠILUMOS GAMYBOS ĮRENGINIAIS“
Projekto tikslas – mažinti iškastinio kuro naudojimą centralizuoto šilumos tiekimo sektoriuje, mažinti šiltnamio efektą sukeliančių dujų ir oro taršos emisijas bei didinti atsinaujinančių energijos išteklių naudojimą šilumos gamybai.
Įgyvendinant projektą numatoma pakeisti iškastinį kurą ir nusidėvėjusius biokurą naudojančius katilus naujais biokurą ar kitus atsinaujinančius energijos išteklius naudojančiais šilumos gamybos įrenginiais. 
Planuojami projekto rezultatai:
· per metus sumažinti šiltnamio efektą sukeliančių dujų emisijas 329,13 t CO₂ ekvivalento; 
· sumažinti šilumos energijos tiekimo paslaugų kainas ir oro taršą 1 236 vartotojams (namų ūkiams); 
· centralizuoto šilumos tiekimo sistemose įrengti naujus atsinaujinančius energijos išteklius naudojančius šilumos gamybos įrenginius, sukuriančius 0,5 MW papildomų atsinaujinančių energijos išteklių gamybos pajėgumų. 
Projekto finansavimas – projektui įgyvendinti skirta iki 63 531,00 Eur valstybės biudžeto dotacija. VšĮ Velžio komunalinis ūkis ne mažiau kaip 55 proc. visų tiesioginių tinkamų finansuoti projekto išlaidų finansuoja nuosavomis lėšomis. 

